Narodna skupština
20140426

Uvažena predsedavajuća, poštovane kolege, što se tiče Fonda za zaštitu životne sredine i prenosa sredstava, odgovorno mogu da vam kažem da Fond ustanovama kao što su zavodi za javna zdravlja koji kontinuirano prate kvalitet vazduha na teritoriji Republike Srbije već 40 godina, kao i uz Agenciju za zaštitu životne sredine, koja je instalira „Horiba“ pokretne stanice za praćenje aerozagađenja, u prethodnom periodu dok je funkcionisao nije preneo ni jedan jedini dinar. Pare iz Fonda su besomučno trošene na kampanje „Očistimo Srbiju“, na razne propagandne materijale koji nisu ovoj državi dali nikakvu korist. To su ogromna sredstva, a ove ustanove su bile potpuno na tržištu, same se snalazile kako su znale i umele da koliko-toliko obezbede zdravu životnu sredinu, zdrav vazduh za naše građane. Mislim da smo već jednom završili sa pričom oko Fonda u prošlom sazivu. Hvala.